บริษัทกลุ่มไทยออยล์ คว้ารางวัลเชิดชูเกียรติธรรมาภิบาลสิ่งแวดล้อมดีเลิศ
ลาบิกซ์ บริษัทในกลุ่มไทยออยล์ คว้ารางวัลเชิดชูเกียรติธรรมาภิบาลสิ่งแวดล้อมดีเลิศ ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ เมื่อเร็วๆ นี้
20 ธ.ค. 2562

ทาคุ คูริโมโตะ รองกรรมการอำนวยการด้านการตลาด บริษัท ลาบิกซ์ จำกัด ซึ่งเป็นบริษัทในกลุ่ม บริษัท ไทยออยล์ จำกัด (มหาชน) หรือ TOP รับมอบรางวัลเชิดชูเกียรติสถานประกอบการที่ผ่านเกณฑ์ธรรมาภิบาลสิ่งแวดล้อม ปี 2562 จาก กอบชัย สังสิทธิสวัสดิ์ ปลัดกระทรวงอุตสาหกรรม ในงานพิธีมอบรางวัลเชิดชูเกียรติกลุ่มสมาชิกเครือข่ายจิตอาสาอุตสาหกรรม ของกระทรวงอุตสาหกรรม รางวัลดังกล่าวมอบให้แก่บริษัทที่มีเกณฑ์ธรรมาภิบาลสิ่งแวดล้อมดีเลิศ พิธีดังกล่าวจัดขึ้น ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ เมื่อเร็วๆ นี้